b'\n_START_ARTICLE_\nBlato, Kor\xc4\x8dula\n_START_SECTION_\nZgodovina\n_START_PARAGRAPH_\nLokacija, na kateri se nahaja dana\xc5\xa1nje mesto, je bilo naseljeno \xc5\xbee v rimski dobi, kar dokazujejo arheolo\xc5\xa1ka izkopavanja, pri katerih so odkrili ostanke rimskega posestva Junianum. V mestu je ohranjen renesan\xc4\x8dno - baro\xc4\x8dni grad z obrambnim stolpom dru\xc5\xbeine Arneri\xc4\x87. Stolp so po obnovi namenili mestnemu muzeju. Ohranjenih je tudi ve\xc4\x8d cerkva. Najstarej\xc5\xa1a med njimi je srednjeve\xc5\xa1ka \xc5\xbeupnijska cerkev s tremi ladjami._NEWLINE_V okolici mesta se nahaja ve\xc4\x8d ohranjenih srednjeve\xc5\xa1kih cerkvic:  cerkev sv. Marije u Polju, prvi\xc4\x8d omenjena 1338, sv. Martina (1346) in sv. Mihovila tudi iz leta 1346._NEWLINE_Med drugo svetovno vojno je bil konec leta 1943 v naselju nastanjen 1. bataljon 1. prekomorske brigade.\n_START_SECTION_\nDogodki\n_START_PARAGRAPH_\nVsako leto se 23. aprila, v po\xc4\x8dastitev zmage - osvoboditve mesta, odvijajo srednjeve\xc5\xa1ke vite\xc5\xa1ke igre imenovane Kumpanjija. Vsi udele\xc5\xbeenci so oble\xc4\x8deni v stare slikovite narodne no\xc5\xa1e.'